pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-มติ คกก.ควบคุมยาสูบแห่งชาติ เดินหน้า “เลิกสูบ ลดเสี่ยง” ช่วยลดการแพร่ระบาดไวรัสโควิด 19
วันศุกร์ที่ 8 พฤษภาคม 2563
มติ คกก.ควบคุมยาสูบแห่งชาติ เดินหน้า “เลิกสูบ ลดเสี่ยง” ช่วยลดการแพร่ระบาดไวรัสโควิด 19
คณะกรรมการควบคุมผลิตภัณฑ์ยาสูบแห่งชาติ มีมติเดินหน้ามาตรการเชิงรุก “เลิกสูบ ลดเสี่ยง” เน้นบังคับใช้กฎหมายเข้มทุกพื้นที่ ช่วยลดการแพร่ระบาดไวรัสโควิด 19 พร้อมจัดคลินิกเลิกบุหรี่ครบวงจรทั่วประเทศ รองรับนักสูบที่ต้องเลิกบุหรี่
คณะกรรมการควบคุมผลิตภัณฑ์ยาสูบแห่งชาติ มีมติเดินหน้ามาตรการเชิงรุก “เลิกสูบ ลดเสี่ยง” เน้นบังคับใช้กฎหมายเข้มทุกพื้นที่ ช่วยลดการแพร่ระบาดไวรัสโควิด 19 พร้อมจัดคลินิกเลิกบุหรี่ครบวงจรทั่วประเทศ รองรับนักสูบที่ต้องเลิกบุหรี่
วันนี้ (8 พฤษภาคม 2563) ที่กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานการประชุมคณะกรรมการควบคุมผลิตภัณฑ์ยาสูบแห่งชาติ (คผยช.) ครั้งที่ 2/2563 โดยมีผู้บริหารจากกระทรวงที่เกี่ยวข้อง อาทิ กระทรวงการคลัง การท่องเที่ยวและกีฬา พัฒนาสังคมและความมั่นคงของมนุษย์ พาณิชย์ แรงงาน ศึกษาธิการ สํานักงานตํารวจแห่งชาติ สปสช. สสส. และกรรมการผู้ทรงคุณวุฒิ เข้าร่วมประชุม
ดร.สาธิตกล่าวว่า ที่ประชุมได้มีมติเห็นชอบให้ทุกหน่วยงานเดินหน้ามาตรการเชิงรุก ภายใต้ประเด็น “เลิกสูบ ลดเสี่ยง” ด้วย 2 มาตรการสําคัญ คือ 1.ให้คณะกรรมการควบคุมผลิตภัณฑ์ยาสูบจังหวัด และกรุงเทพมหานคร บังคับใช้กฎหมายห้ามสูบบุหรี่ในสถานที่สาธารณะ เน้นพื้นที่เสี่ยง แหล่งรวมผู้คน เช่น สถานีขนส่ง และตลาด ภายหลังมีการผ่อนคลายมาตรการต่าง ๆ หากพบเห็นการฝ่าฝืนสูบบุหรี่ในสถานที่สาธารณะให้จับปรับดําเนินคดีทันที รวมทั้งปราบปรามการทําโปรโมชัน ส่งเสริมการขายบุหรี่ของธุรกิจยาสูบที่ฉวยโอกาสสถานการณ์โควิด 19 ลักลอบกระทําผิดกฎหมาย และ 2.มาตรการขยายและยกระดับการให้บริการคลินิกเลิกบุหรี่ครบวงจรให้ครอบคลุมทั่วประเทศ เพื่อรองรับนักสูบที่ตัดสินใจเลิกบุหรี่ มีเป้าหมายคืนคนปอดดีสู่ครอบครัว 10,000 คน ภายในปี 2564
ดร.สาธิตกล่าวต่อว่า ที่ประชุมต้องการให้การบังคับใช้กฎหมายควบคุมผลิตภัณฑ์ยาสูบทุกจังหวัดเห็นผลชัดเจน จึงมอบหมายกระทรวงมหาดไทย กําชับหรือสั่งการไปยังผู้ว่าราชการทุกจังหวัด ในฐานะประธานคณะกรรมการควบคุมผลิตภัณฑ์ยาสูบจังหวัด ให้สั่งการผ่านคณะกรรมการควบคุมผลิตภัณฑ์ยาสูบจังหวัด และคณะกรรมการควบคุมผลิตภัณฑ์ยาสูบ กทม. ให้หน่วยงานบังคับใช้กฎหมายทุกหน่วยงาน ดําเนินการบังคับใช้กฎหมายเชิงรุก และรายงานผลให้คณะกรรมการควบคุมผลิตภัณฑ์ยาสูบแห่งชาติ รับทราบ
“ขณะสูบบุหรี่ต้องถอดหน้ากากเท่ากับเป็นการเปิดโอกาสรับเชื้อโควิด 19 จึงขอความร่วมมือประชาชนเป็นส่วนหนึ่งที่ช่วยกันผลักดัน “เลิกสูบ ลดเสี่ยง” ปกป้องสิทธิของตนเองและสังคม เพื่อคนไทยสุขภาพดี ไม่ติดโควิด 19 หากพบเห็นผู้ฝ่าฝืนกฎหมายแจ้งได้ที่สายด่วนกรมควบคุมโรค 1422 หรือสํานักงานสาธารณสุขจังหวัดทุกแห่ง” ดร.สาธิตกล่าว
***************************** 8 พฤษภาคม 2563
รัฐบาลไทย-ข่าวทำเนียบรัฐบาล-นายกรัฐมนตรี ประธานพิธีบรรจุเครื่องบินรับ - ส่งบุคคลสำคัญ แบบ SSJ100LR  รองรับภารกิจลำเลียงทางอากาศ
วันจันทร์ที่ 17 ตุลาคม 2559
นายกรัฐมนตรี ประธานพิธีบรรจุเครื่องบินรับ - ส่งบุคคลสําคัญ แบบ SSJ100LR  รองรับภารกิจลําเลียงทางอากาศ
นายกรัฐมนตรี ประธานพิธีบรรจุเครื่องบินรับ - ส่งบุคคลสําคัญ แบบ SSJ100LR รองรับภารกิจลําเลียงทางอากาศ
วันที่ (31 สิงหาคม 2559) เวลา 08.15 น. ณ ท่าอากาศยานทหาร 2 กองบิน 6 เขตดอนเมือง กรุงเทพมหานคร พลเอก ประยุทธ์ จันทร์โอชา นายกรัฐมนตรี เป็นประธานในพิธีบรรจุเครื่องบินรับ - ส่งบุคคลสําคัญ แบบ SSJ100LR เข้าประจําการ จัดโดย กองทัพอากาศไทย มีผู้ร่วมงานประกอบด้วย เอกอัครราชทูต สมเด็จพระพุฒาจารย์ ผู้บัญชาการทหารอากาศ ข้าราชการทหารอากาศ ผู้ช่วยทูตทหาร เจ้าหน้าที่ที่เกี่ยวข้อง และสื่อมวลชน ประมาณ 100 คน
พลอากาศเอก ตรีทศ สนแจ้ง ผู้บัญชาการทหารอากาศ กล่าวรายงานว่า กองทัพอากาศได้ดําเนินการจัดซื้อเครื่องบินรับ - ส่งบุคคลสําคัญ แบบ SSK100LR ซึ่งกองทัพอากาศมีหน้าที่เตรียมกําลังกองทัพอากาศ ป้องกันราชอาณาจักร และดําเนินการเกี่ยวกับใช้กําลังกองทัพในภารกิจลําเลียงทางอากาศ เป็นภารกิจที่มีความสําคัญ รวมไปถึงการช่วยเหลือมนุษยธรรมแก่ผู้ประสบภัยทางธรรมชาติ และการอพยพคนไทยในต่างแดน แต่เครื่องบินสําหรับปฎิบัติภารกิจลําเลียงทางอากาศที่มีจํานวนจํากัด และสาเหตุจากการปลดประจําการอากาศยานที่มีอายุการใช้งานที่ยาวนาน กองทัพอากาศจึงมีความจําเป็นต้องจัดหาเครื่องบินสําหรับการปฎิบัติภารกิจลําเลียงทางอากาศเพิ่มเติม เพื่อรองรับความต้องการการใช้งานได้อย่างเหมาะสม รวมทั้งสามารถปฏิบัติภารกิจที่ได้รับมอบหมายได้อย่างต่อเนื่องและมีประสิทธิภาพ
ภายหลังเสร็จสิ้นพิธี นายกรัฐมนตรีได้ขึ้นชมเครื่องบินรับ - ส่งบุคคลสําคัญ แบบSSJ100LR รวมทั้งให้สัมภาษณ์สื่อมวลชนว่า รัฐบาลได้วางแผนโยบายร่วมกับหน่วยงานที่เกี่ยวข้อง สําหรับงบประมาณในการจัดซื้อเครื่องบินเพื่อ ให้บริการรับ - ส่งบุคคลสําคัญในระดับอาเซียนในระยะทางสั้น เพื่อความจําเป็นในการใช้บริการจากหน่วยงานในเชิงพาณิชย์ แต่สิ่งที่สําคัญคือ ทุกคนจะต้องทําความเข้าใจเสียก่อน ว่า กองทัพไทย มีงบประมาณในการจัดซื้ออยู่ก่อนแล้ว สิ่งที่จะต้องทําคือ ทําให้หน่วยงานทั้งหมดเดินหน้าไปในทิศทางเดียวกันให้ได้
นายกรัฐมนตรี กล่าวต่อไปว่า รัฐบาลได้มีการวางแผนการจัดซื้อเครื่องบินดังกล่าวอย่างเหมาะ ให้ได้คุณภาพที่คุ้มค่ามากที่สุด ซึ่งคณะกรรมการของกองทัพได้วางแนวทางของการจัดซื้อโดยคํานึงถึงประโยชน์สูงสุด เช่น สิ่งของที่ใกล้ชํารุด และสิ่งของที่จะต้องใช้งบประมานในการดูแลรักษา จะทําให้ใช้งบประมาณไปอย่างสิ้นเปลือง และทําให้งบประมาณในแต่ละปีสูงเพิ่มมากขึ้น อย่างไรก็ตามรัฐบาลได้คํานึงถึงประโยชน์ ของประเทศเป็นหลัก ทั้งในเรื่องของความมั่นคง เศรษฐกิจสังคม จึงต้องขอความร่วมมือโดยให้ประชาชนทุกคนเข้าใจในวัตถุประสงค์ในภาพรวมด้วย
------------------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 7 พฤษภาคม 2563 [กระทรวงสาธารณสุข]
วันพฤหัสบดีที่ 7 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 7 พฤษภาคม 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 7 พฤษภาคม 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่7 พฤษภาคม 2563
สถานการณ์ผู้ติดเชื้อไวรัสโคโรนา2019ในประเทศไทยรายงานวันนี้ มีผู้ป่วยกลับบ้านได้ถึงร้อยละ 92.65 ของผู้ป่วยทั้งหมด (กลับบ้าน 11 ราย รวมกลับบ้านสะสม 2,772 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 165 ราย หรือคิดเป็นร้อยละ 5.51 ของผู้ป่วยทั้งหมด ผู้ติดเชื้อรายใหม่ 3 ราย ผู้เสียชีวิตรวม 55 ราย ทําให้มีผู้ป่วยสะสมทั้งสิ้น 2,992 ราย
ผู้ติดเชื้อรายใหม่วันนี้ พบจากการค้นหาเชิงรุก (Active Case Finding) ที่ จ.ยะลา 1 ราย และเป็นผู้ที่เดินทางมาจากสาธารณรัฐคาซัคสถาน และอยู่ใน State Quarantine 2 ราย ไม่มีรายงานผู้เสียชีวิต
กระทรวงสาธารณสุขมีความห่วงใยประชาชน ภายหลังรัฐบาลมีการผ่อนปรนมาตรการ อนุญาตให้เปิดสถานบริการบางประเภท เช่น ร้านอาหาร สถานที่ออกกําลังกายกลางแจ้ง รวมถึงกิจการต่างๆ ได้เริ่มเปิดทํางานตามปกติ ประชาชนทํางานอยู่ที่บ้าน (Work from Home) ลดน้อยลง ส่วนใหญ่เริ่มกลับมาใช้ชีวิตตามปกติ บางส่วนอาจละเลยไม่เข้มงวดมาตรการเว้นระยะห่าง การสวมหน้ากากอนามัย/หน้ากากผ้า หรือมีการรวมกลุ่มรับประทานอาหารร่วมกัน ซึ่งทําให้เกิดความเสี่ยงและอาจเกิดการติดเชื้อได้ ขอให้ทุกคนคํานึงถึงสุขภาพอนามัยของตนเองและคนใกล้ชิดในครอบครัวเป็นสําคัญ คงเข้มในมาตรการและทําให้เป็นนิสัย โดยเว้นระยะห่างระหว่างกัน 1-2 เมตร สวมหน้ากากอนามัย/หน้ากากผ้าทุกครั้งที่อยู่ร่วมกับผู้อื่น ล้างมือบ่อยๆ เลี่ยงการรับประทานอาหารจากสํารับเดียวกัน วางแผนการเดินทางเมื่อต้องโดยสารรถสาธารณะเพื่อเลี่ยงความแออัดในช่วงเวลาเร่งด่วน เป็นการสร้างมาตรฐานใหม่ให้สังคม
เมื่อป่วยขอให้หยุดงานอยู่บ้าน หากมีไข้ ไอ มีน้ํามูก หายใจเหนื่อย ปวดเมื่อยตามตัว ให้ไปพบแพทย์ พร้อมแจ้งประวัติที่ผ่านมา อย่าปกปิดข้อมูล หากทราบว่าติดเชื้อโควิด19 ภายหลังจะส่งผลกระทบต่อบุคลากรทางการแพทย์ และการให้บริการประชาชนอื่น ๆ
******************************
7 พฤษภาคม 2563
รัฐบาลไทย-ข่าวทำเนียบรัฐบาล-“ยุติธรรม” ขับเคลื่อนเป้าหมายการพัฒนาที่ยั่งยืน เป้าหมายที่ ๑๖ บูรณาการร่วมกับภาคประชาสังคมและภาคเอกชน
วันอังคารที่ 29 มกราคม 2562
“ยุติธรรม” ขับเคลื่อนเป้าหมายการพัฒนาที่ยั่งยืน เป้าหมายที่ ๑๖ บูรณาการร่วมกับภาคประชาสังคมและภาคเอกชน
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานเปิดการประชุมขับเคลื่อนเป้าหมายการพัฒนาที่ยั่งยืน เป้าหมายที่ ๑๖ : ภาคประชาสังคมและภาคเอกชน (Achieving SDG ๑๖ : Role of Civil Societies and Private Sectors)
ในวันจันทร์ที่ ๒๘ มกราคม ๒๕๖๒ เวลา ๐๘.๓๐ น ณ ห้องประชุม Magic ๓ โรงแรมมิราเคิล แกรนด์คอนเวนชั่น ถนนวิภาวดีรังสิต กรุงเทพฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานเปิดการประชุมขับเคลื่อนเป้าหมายการพัฒนาที่ยั่งยืน เป้าหมายที่ ๑๖ : ภาคประชาสังคมและภาคเอกชน (Achieving SDG ๑๖ : Role of Civil Societies and Private Sectors) และกล่าวปาฐกถาพิเศษ หัวข้อ “หุ้นส่วนเพื่อการพัฒนาเป้าหมายการพัฒนาที่ยั่งยืน เป้าหมายที่ ๑๖” (Partnerships for SDG ๑๖) เพื่อส่งเสริมสังคมสงบสุขและครอบคลุมเพื่อการพัฒนาที่ยั่งยืน ให้ทุกคนเข้าถึงความยุติธรรม และสร้างสถาบันที่มีประสิทธิผล รับผิดชอบและครอบคลุมในทุกระดับ ประกอบด้วย ๑๒ เป้าประสงค์ โดยสามารถจําแนกได้ ๓ กลุ่ม ประกอบด้วย ความสงบสุข (Peace) ความยุติธรรม (Justice) และสถาบันที่แข็งแกร่ง (Strong Institutions) โดยอาศัยความร่วมมือของทุกภาคส่วนทั้งภาครัฐ ภาคเอกชน ภาคประชาสังคมและชุมชน
โอกาสนี้ ปลัดกระทรวงยุติธรรม กล่าวว่า องค์การสหประชาชาติ (UN) ได้กําหนดเป้าหมายการพัฒนาที่ยังยืน (SDGs) เป้าหมายที่ ๑๖ เพื่อลดความรุนแรงทุกรูปแบบ ทั้งการลดอาวุธและเงินผิดกฎหมาย ขจัดการแสวงหาประโยชน์อย่างไม่ถูกต้อง รวมถึงส่งเสริมการปกครองด้วยหลักนิติธรรม ให้ทุกคนเสมอภาคภายใต้กฎหมาย และคํานึงถึงสิทธิมนุษยชน ซึ่งเป็นหัวใจสําคัญของเป้าหมายนี้ โดยกระบวนการยุติธรรมที่จะนํามาใช้ในการจัดการเป้าหมายที่ ๑๖ ต้องดูแลเป้าหมายอื่น ๆ ซึ่งจะส่งผลดีกลับมาที่เป้าหมายที่ ๑๖ โดยอาศัยกลไกจากภาคประชาสังคม เพื่อเพิ่มโอกาสในการขับเคลื่อนให้ประสบผลสําเร็จมากยิ่งขึ้น ซึ่งหากมองให้ลึกลงไปถึงรายละเอียดในเป้าหมายที่ ๑๖ พบว่า อาชญากรรมบางประเภทเกิดในลักษณะการรวมตัวกันขององค์กรอาชญากรรม สังคมจึงต้องเปลี่ยนมุมมองวิธีคิด (Mindset) ในการทุ่มเทดูแล และให้การศึกษาแก่ผู้กระทําผิด ซึ่งในปัจจุบันหน่วยงานต่าง ๆ มีมุมมองแก้ไขปัญหาเป็นองค์รวมมากขึ้นทั้งภาครัฐ ภาคประชาสังคม และภาคเอกชน ในการร่วมกันป้องปราม และสื่อสารถึงบทบาทหน้าที่ ความร่วมมือกับทุกฝ่ายในสังคมในการแก้ไขปัญหาอาชญากรรมให้ส่งผลอย่างเป็นรูปธรรม กําหนดแนวทางที่ชัดเจนนําไปสู่การปฏิบัติ และกําหนดตัวชี้วัดในการทํางานของเจ้าหน้าที่ โดยมุ่งหวังให้ปัญหาอาชญากรรมลดลง ซึ่งเป็นหลักการพื้นฐานที่สําคัญยิ่งต่อการพัฒนา ระบบการพัฒนาสังคมประชาธิปไตยและส่งเสริมการมีส่วนร่วมของประเทศกําลังพัฒนาให้มีบทบาทในเวทีระหว่างประเทศ อันจะนําไปสู่การขับเคลื่อนตามเป้าหมายการพัฒนาที่ยั่งยืนต่อไป
รัฐบาลไทย-ข่าวทำเนียบรัฐบาล-เอกอัครราชทูตเครือรัฐออสเตรเลียประจำประเทศไทยเข้าพบปลัดกระทรวงศึกษาธิการ
วันศุกร์ที่ 18 พฤศจิกายน 2559
เอกอัครราชทูตเครือรัฐออสเตรเลียประจําประเทศไทยเข้าพบปลัดกระทรวงศึกษาธิการ
ดร. ชัยพฤกษ์ เสรีรักษ์ ปลัดกระทรวงศึกษาธิการ ให้การต้อนรับ นายพอล โรบิลลียาร์ด (H.E. Mr. Paul Robilliard) เอกอัครราชทูตเครือรัฐออสเตรเลียประจําประเทศไทย เพื่อแสดงความยินดีเนื่องในโอกาสเข้ารับตําแหน่งใหม่ และหารือความร่วมมือด้านการศึกษา
เอกอัครราชทูตออสเตรเลียฯ ได้แสดงความยินดีต่อปลัดกระทรวงศึกษาธิการในโอกาสเข้ารับตําแหน่งใหม่ และกล่าวถึงความร่วมมือด้านการศึกษาระหว่างไทยกับออสเตรเลียที่ดําเนินมาอย่างต่อเนื่อง ตั้งแต่ระดับการศึกษาขั้นพื้นฐานจนถึงระดับอุดมศึกษาเช่นโครงการโรงเรียนคู่พัฒนา (BRIDGE Project) และโครงการแผนโคลัมโบฉบับใหม่อีกทั้งยังมีนักเรียนนักศึกษาไทยเดินทางไปศึกษาต่อที่ประเทศออสเตรเลียเป็นจํานวนมาก ด้วยความสัมพันธ์อันแน่นแฟ้นระหว่างไทยกับออสเตรเลีย ฝ่ายออสเตรเลียจึงมีความประสงค์ที่จะดําเนินความร่วมมือด้านการศึกษากับไทยมากขึ้น ทั้งการส่งเสริมให้ผู้เรียนชาวออสเตรเลียเดินทางมาศึกษาในประเทศไทยมากขึ้น และการแลกเปลี่ยนองค์ความรู้และประสบการณ์ในด้านที่ฝ่ายออสเตรเลียมีความเชี่ยวชาญ
ปลัดกระทรวงศึกษาธิการได้แลกเปลี่ยนข้อคิดเห็นเกี่ยวกับนโยบายด้านการศึกษาที่กระทรวงศึกษาธิการต้องเร่งดําเนินการได้แก่การพัฒนาทักษะภาษาอังกฤษสําหรับนักเรียน ครูและบุคลากรในสังกัดการปรับหลักสูตรการเรียนการสอนการลดเวลาเรียนเพิ่มเวลารู้การจัดการศึกษาที่บูรณาการความรู้ทางด้านวิทยาศาสตร์เทคโนโลยีวิศวกรรมศาสตร์และคณิตศาสตร์(STEM Education) การส่งเสริมให้ผู้เรียนได้เรียนรู้ คิดและวิเคราะห์ด้วยตนเองการพัฒนาคุณวุฒิวิชาชีพและทักษะภาษาอังกฤษของผู้เรียนอาชีวศึกษานอกจากนี้กระทรวงศึกษาธิการยังได้เร่งพัฒนาการศึกษาสําหรับผู้ที่อยู่ในพื้นที่ห่างไกล การนําเทคโนโลยีสารสนเทศและการสื่อสารมาใช้เพื่อการศึกษา เพื่อให้สอดคล้องกับการดําเนินงานตามนโยบาย Thailand 4.0ของรัฐบาลปัจจุบันทั้งนี้มีความประสงค์ที่จะดําเนินความร่วมมือในด้านการศึกษากับออสเตรเลียที่เป็นรูปธรรมในโอกาสนี้เอกอัครราชทูตฯกล่าวว่าพร้อมที่จะร่วมสนับสนุนการพัฒนาการศึกษาในด้านต่างๆของไทยโดยจะได้หารือกันในรายละเอียดต่อไป
ที่มา:สํานักความสัมพันธ์ต่างประเทศสํานักงานปลัดกระทรวงศึกษาธิการ
รัฐบาลไทย-ข่าวทำเนียบรัฐบาล-ไทย-สหรัฐฯ เร่งขับเคลื่อนการลงทุน โดยเฉพาะในอุตสาหกรรมเป้าหมายตามนโยบายประเทศไทย 4.0
วันอาทิตย์ที่ 3 พฤศจิกายน 2562
ไทย-สหรัฐฯ เร่งขับเคลื่อนการลงทุน โดยเฉพาะในอุตสาหกรรมเป้าหมายตามนโยบายประเทศไทย 4.0
ไทย-สหรัฐฯ เร่งขับเคลื่อนการลงทุน โดยเฉพาะในอุตสาหกรรมเป้าหมายตามนโยบายประเทศไทย 4.0
วันนี้ (3 พฤศจิกายน 2562) เวลา 16.30 น. ณ ห้อง Sapphire 108 ชั้น 1 อาคารอิมแพค ฟอรั่ม เมืองทองธานี นายวิลเบอร์ รอสส์ (Wilbur Ross) รัฐมนตรีว่าการกระทรวงพาณิชย์สหรัฐอเมริกา เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในห้วงการประชุมสุดยอดอาเซียน ครั้งที่ 35 และการประชุมสุดยอดที่เกี่ยวข้อง ภายหลังเสร็จสิ้น ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี สรุปสาระสําคัญการหารือดังนี้
นายกรัฐมนตรีแสดงความขอบคุณที่รมว.พณ. สหรัฐฯ นําคณะนักธุรกิจจากบริษัทชั้นนําของสหรัฐฯ ร่วมเดินทางมาไทยครั้งนี้ เชื่อมั่นว่าจะเป็นประโยชน์กับทั้งสองฝ่าย โดยเฉพาะในการขยายความเป็นหุ้นส่วนความร่วมมือด้านการค้าและการลงทุน ซึ่งสหรัฐฯ นับเป็นนักลงทุนที่สําคัญของไทยและมีส่วนช่วยส่งเสริมการพัฒนาเศรษฐกิจของไทยมายาวนาน ทั้งนี้รัฐบาลพร้อมสนับสนุนการลงทุนของบริษัทสหรัฐฯ ในไทย โดยเฉพาะในอุตสาหกรรมเป้าหมาย ได้แก่ อากาศยานและอวกาศ ดิจิทัล เทคโนโลยีชีวภาพ และอุตสาหกรรมการแพทย์
รมว.พณ.สหรัฐฯ แสดงความชื่นชมการเป็นประธานอาเซียนของไทยในปีนี้ที่มีบทบาทอย่างสร้างสรรค์ในการพัฒนาภูมิภาคอาเซียน พร้อมกล่าวว่าการมาเยือนครั้งนี้นําภาคเอกชนจากสาขาต่างๆ ที่สอดคล้องกับความต้องการของไทยมาร่วมประชุม Indo Business Forum ที่หอการค้าไทยและหอการค้าสหรัฐฯ ร่วมเป็นเจ้าภาพจัดงาน เชื่อมั่นว่าการประชุมครั้งนี้จะช่วยส่งเสริมโอกาสทางธุรกิจสําหรับภาคเอกชน
ทั้งสองฝ่ายหารือถึงการเพิ่มพูนความร่วมมือด้านการลงทุนระหว่างกัน นายกรัฐมนตรีกล่าวว่าไทยมีนโยบายส่งเสริมและอํานวยความสะดวกให้แก่การลงทุนของภาคเอกชนทั้งในประเทศและต่างชาติ รวมทั้งได้พัฒนากฎระเบียบต่างๆ และผลักดันการพัฒนาโครงสร้างพื้นฐานอย่างต่อเนื่อง จึงขอเชิญชวนภาคเอกชนสหรัฐฯ มาร่วมกันพัฒนาโครงสร้างพื้นฐานในภูมิภาคของอาเซียนด้วย
สําหรับประเด็นการพักสิทธิพิเศษทางภาษีศุลกากรเป็นการทั่วไป (GSP) บางส่วนแก่ไทย นายกรัฐมนตรีกล่าวว่ารัฐบาลห่วงกังวลเรื่องผลกระทบต่อภาคเอกชนและสาธารณชน แต่เข้าใจดีเรื่องกติกาของสหรัฐฯ อย่างไรก็ตามในฐานะมิตรอันใกล้ชิด ขอให้สหรัฐฯ พิจารณาทบทวนอีกครั้ง ซึ่งรว.พณ.สหรัฐฯ พร้อมเปิดให้มีการเจรจาทบทวนระหว่างกันก่อนที่จะมีผลบังคับใช้ในอีก 6 เดือนข้างหน้า
รัฐบาลไทย-ข่าวทำเนียบรัฐบาล-10 ชาติสมาชิกอาเซียน ร่วมหารือนโยบายพัฒนาด้านการประมงของภูมิภาค
วันพุธที่ 9 พฤษภาคม 2561
10 ชาติสมาชิกอาเซียน ร่วมหารือนโยบายพัฒนาด้านการประมงของภูมิภาค
10 ชาติสมาชิกอาเซียน ร่วมหารือนโยบายพัฒนาด้านการประมงของภูมิภาค เพื่อพัฒนาการประมงให้เกิดความยั่งยืนและเกิดความมั่นคงทางด้านอาหาร
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เป็นประธานเปิดการประชุมระหว่างประเทศ The 26th Meeting of the ASEAN Sectoral Working Group on Fisheries (26th ASWGFi) ที่จัดขึ้นระหว่างวันที่ 7 - 12 พฤษภาคม 2561 ณ โรงแรมฮอลิเดย์ อินน์ สุขุมวิทซึ่งกระทรวงเกษตรและสหกรณ์โดยกรมประมง เป็นเจ้าภาพจัดการประชุม The 26th Meeting of the ASEAN Sectoral Working Group on Fisheries (26thASWGFi) โดยมี 10 ชาติสมาชิกอาเซียนเข้าร่วม ได้แก่ บรูไน กัมพูชา อินโดนีเซีย ลาว มาเลเซีย เมียนมาร์ ฟิลิปปินส์ สิงคโปร์ เวียดนาม และไทย เพื่อร่วมหารือแลกเปลี่ยนความคิดเห็นในการพิจารณานโยบายพัฒนาด้านการประมงของภูมิภาคอาเซียน โดยมีประเทศและองค์กรระหว่างประเทศที่เกี่ยวข้องสนับสนุนการพัฒนาการประมงในอาเซียนเข้าร่วมหารือเพื่อร่วมกันพัฒนาการประมงในภูมิภาคอาเซียนให้เกิดความยั่งยืนและมั่นคงทางด้านอาหาร ซึ่งประเทศสมาชิกจะมีการรายงานความก้าวหน้าการดําเนินงานในกิจกรรมที่ประเทศสมาชิกรับผิดชอบ รวมทั้งหารือการดําเนินกิจกรรมและผลักดันให้เกิดโครงการต่าง ๆ ที่จะเกิดประโยชน์กับประเทศสมาชิก พร้อมกําหนดทิศทางกรอบการดําเนินงานที่จะให้ภูมิภาคอาเซียนมีความร่วมมือ    ด้านการประมงที่มีความเข้มแข็ง ซึ่งคาดว่าจะนําไปสู่ความร่วมมือของประเทศสมาชิกอาเซียนในการพัฒนาภาคการประมงในภูมิภาคมากขึ้นเป็นลําดับ และเกิดนโยบายประมงร่วมอาเซียนอย่างเป็นรูปธรรม อันจะนําไปสู่การใช้ทรัพยากรประมงอย่างยั่งยืนภายใต้กรอบประชาคมเศรษฐกิจอาเซียนที่มีความชัดเจนมากขึ้น
ด้าน นายอดิศร พร้อมเทพ อธิบดีกรมประมง กล่าวเพิ่มเติมว่า การจัดประชุมดังกล่าว มีคณะทํางานซึ่งเป็นระดับอธิบดี และระดับผู้ตัดสินใจเชิงนโยบายสูงสุด ในการดําเนินงานความร่วมมือเพื่อพัฒนาการประมงของภูมิภาค ที่อยู่ภายใต้การประชุมของระดับรัฐมนตรีเกษตรและป่าไม้อาเซียน (AMAF) จะได้ติดตามความก้าวหน้าในการดําเนินการกิจกรรม /โครงการ ต่าง ๆ ภายใต้แผนยุทธศาสตร์/ แผนงานความร่วมมือด้านการประมงของอาเซียน อาทิ โครงการด้านความมั่นคงทางอาหาร การเปลี่ยนแปลงสภาพภูมิอากาศ ความปลอดภัยด้านอาหาร และความร่วมมือภายใต้มาตรการต่าง ๆ เป็นต้น นอกจากนี้ จะมีการรายงานความก้าวหน้าโครงการ/กิจกรรมภายใต้ความร่วมมือด้านการประมงระหว่างอาเซียนกับองค์กรระหว่างประเทศ และประเทศผู้สนับสนุน ได้แก่ SEAFDEC, UNEP/GEF, Islamic Development Bank (IDB) , สหรัฐอเมริกา และรัสเซีย ด้วย
“ประเทศไทยจะผลักดันให้เกิดการขับเคลื่อนในประเด็นที่มีความสําคัญ และเป็นปัญหาอุปสรรคในการดําเนินการพัฒนาความร่วมมือด้านการประมงที่ประเทศไทยมีบทบาทนํา โดยจะนํามาหารือเพื่อเป็นกรอบแนวทางในบริหารจัดการประมงในภูมิภาคที่เอื้อต่อการใช้ประโยชน์ทรัพยากรอย่างสมดุลและยั่งยืน ประกอบด้วย 1) การพัฒนานโยบายประมงร่วมอาเซียน (ASEAN Common Fisheries Policy) 2) การผลักดันความปลอดภัยทางอาหารของอาเซียน เพื่อสร้างความเชื่อมั่นให้กับผู้บริโภคและประเทศคู่ค้า โดยยกระดับมาตรฐานตั้งแต่ฟาร์มเลี้ยงจนถึงส่งออก3) การบริหารจัดการด้านโรคสัตว์น้ําข้ามแดนระหว่างประเทศอาเซียน และ 4) การป้องกันยับยั้งและขจัดการทาประมง IUU” นายนายอดิศร กล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-โควิด -19 ฉุดธุรกิจท่องเที่ยวซบหนัก !  บสย. - ททท. -ท่องเที่ยว ถกด่วน เร่งอัดฉีด สภาพคล่อง ผู้ประกอบการ
วันพฤหัสบดีที่ 20 กุมภาพันธ์ 2563
โควิด -19 ฉุดธุรกิจท่องเที่ยวซบหนัก !  บสย. - ททท. -ท่องเที่ยว ถกด่วน เร่งอัดฉีด สภาพคล่อง ผู้ประกอบการ
บสย. ททท. และหน่วยงานที่เกี่ยวข้องด้านการท่องเที่ยว ร่วมประชุมหารือ เพื่อออกมาตรการให้ความช่วยเหลือผู้ประกอบการท่องเที่ยว ที่กําลังได้รับผลกระทบทางธุรกิจจากการแพร่ระบาดของ ไวรัส โควิด -19
ดร.รักษ์ วรกิจโภคาทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) นายยุทธศักดิ์ สุภสร ผู้ว่าการท่องเที่ยวแห่งประเทศไทย พร้อมด้วย ประธานสภาอุตสาหกรรมท่องเที่ยวแห่งประเทศไทย นายกสมาคมไทยธุรกิจการท่องเที่ยว นายกสมาคมไทยบริการท่องเที่ยว (TTAA) นายกสมาคมโรงแรมไทย (THA) และทีมผู้บริหารระดับสูงจาก บสย. ได้แก่ นางดุสิดา ทัพวงษ์ รองผู้จัดการทั่วไป สายงานกลยุทธ์และผลิตภัณฑ์ และ นายกิตติพงษ์ บุรณศิริ ผู้อํานวยการอาวุโส ฝ่ายพัฒนาและบริหารผลิตภัณฑ์ ร่วมประชุมหารือ เพื่อออกมาตรการให้ความช่วยเหลือผู้ประกอบการท่องเที่ยว ที่กําลังได้รับผลกระทบทางธุรกิจจากการแพร่ระบาดของ ไวรัส โควิด -19
โดยสาระสําคัญของการประชุมประกอบด้วย การรับฟังปัญหาและผลกระทบที่เกิดขึ้นกับผู้ประกอบการและธุรกิจท่องเที่ยว การรับฟังความคิดเห็นจากตัวแทนผู้ประกอบการ และการหารือแนวทางให้ความช่วยเหลือร่วมกัน โดย บสย.ได้เสนอแนะ มาตรการ “ต่อเติม เสริมทุน SMEs สร้างไทย” ซึ่งให้ความช่วยเหลือผู้ประกอบการด้านการค้ําประกันสินเชื่อ โดยขยายระยะเวลาค้ําประกันออกไป 5 ปี เพื่อให้ผู้ประกอบการตัวเบาขึ้น และเติมทุนใหม่ด้วยการค้ําประกันสินเชื่อแบบฟรีค่าธรรมเนียม 2 ปี เพื่อนําไปใช้เป็นเงินทุนหมุนเวียน และเสริมสภาพคล่อง ขณะนี้ บสย.ได้บูรณาการความร่วมมือกับธนาคารพันธมิตรของรัฐ ในการปล่อยสินเชื่ออัตราดอกเบี้ยพิเศษมาช่วยเหลือผู้ประกอบการเอสเอ็มอีอย่างเต็มที่ ณ ห้องประชุม การท่องเที่ยวแห่งประเทศไทย ถนนเพชรบุรีตัดใหม่ เมื่อวันที่ 19 กุมภาพันธ์ 2562
รัฐบาลไทย-ข่าวทำเนียบรัฐบาล-รองปลัดวรวรรณฯ เยี่ยมชมการเลี้ยงปลาของกลุ่มผู้เลี้ยงปลากะพงในกระชังลุ่มนํ้าทะเลสาบสงขลา
วันอังคารที่ 25 กุมภาพันธ์ 2563
รองปลัดวรวรรณฯ เยี่ยมชมการเลี้ยงปลาของกลุ่มผู้เลี้ยงปลากะพงในกระชังลุ่มนํ้าทะเลสาบสงขลา
นางวรวรรณ  ชิตอรุณ รองปลัดกระทรวงอุตสาหกรรม  และคณะ ลงพื้นที่จังหวัดสงขลาเพื่อเยี่ยมชมการเลี้ยงปลากะพงของกลุ่ม   ผู้เลี้ยงปลากะพงในกระชังลุ่มนํ้าทะเลสาบสงขลา  พร้อมทั้งลงเรือชมวิถีชีวิตของและวิธีการเลี้ยงปลากะพงสามน้ํา (นํ้าจืด นํ้าเค็ม และนํ้ากร่อย)
วันนี้ (25 กุมภาพันธ์ 2562) นางวรวรรณ ชิตอรุณ รองปลัดกระทรวงอุตสาหกรรม และนายเจตนิพิฐ รอดภัย รองอธิบดีกรมส่งเสริมอุตสาหกรรม และคณะ ลงพื้นที่จังหวัดสงขลาเพื่อเยี่ยมชมการเลี้ยงปลากะพงของกลุ่ม ผู้เลี้ยงปลากะพงในกระชังลุ่มนํ้าทะเลสาบสงขลา พร้อมทั้งลงเรือชมวิถีชีวิตของและวิธีการเลี้ยงปลากะพงสามน้ํา (นํ้าจืด นํ้าเค็ม และนํ้ากร่อย) ซึ่งปลากะพงสามน้ําจะถูกน้ําไปแปรรูปเพื่อนําไปจําหน่ายและเป็นสินค้า ขึ้นชื่อของจังหวัดสงขลา โดยกระทรวงอุตสาหกรรมได้มอบหมายหน่วยงานในพื้นที่เพื่อสนับสนุนกลุ่มผู้เลี้ยงปลากระพงในการยกระดับการแปรรูปผลิตภัณฑ์ การพัฒนาบรรจุภัณฑ์เพื่อผลักดันให้สินค้าของกลุ่มฯ เป็นที่รู้จักมากยิ่งขึ้น
รัฐบาลไทย-ข่าวทำเนียบรัฐบาล-กิจกรรมประเภทใดบ้าง ที่ ศบค. อนุญาตให้ผ่อนคลาย ตั้งแต่วันที่ 13 ส.ค. 2563 ??
วันพฤหัสบดีที่ 13 สิงหาคม 2563
กิจกรรมประเภทใดบ้าง ที่ ศบค. อนุญาตให้ผ่อนคลาย ตั้งแต่วันที่ 13 ส.ค. 2563 ??
กิจกรรมประเภทใดบ้าง ที่ ศบค. ผ่อนคลาย ตั้งแต่วันที่ 13 ส.ค. 2563 ??
Q : กิจกรรมประเภทใดบ้าง ที่ ศบค. อนุญาตให้ผ่อนคลาย ตั้งแต่วันที่ 13 ส.ค. 2563 ??
A : 1.ทดลองเปิดการเรียนการสอนตามปกติ
2.ขนส่งสาธารณะทั้งทางบกและทางน้ํา สามารถมีจํานวนผู้โดยสารได้เต็มความจุของพาหนะ
3.การแข่งขันกีฬากลางแจ้งหรือในร่ม สามารถมีผู้เข้าชมได้
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  27 ธันวาคม 2559
วันอังคารที่ 27 ธันวาคม 2559
สรุปข่าวการประชุมคณะรัฐมนตรี  27 ธันวาคม 2559
วันนี้ (27 ธันวาคม 2559) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล  พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-ยกระดับวงการแพทย์ซินโครตรอนจับมือศิริราชวิจัยแสงพัฒนาการแพทย์ไทย
วันอังคารที่ 25 กรกฎาคม 2560
ยกระดับวงการแพทย์ซินโครตรอนจับมือศิริราชวิจัยแสงพัฒนาการแพทย์ไทย
พิธีลงนามบันทึกข้อตกลงความร่วมมือวิจัยพัฒนาทางการแพทย์ ระหว่างสถาบันวิจัยแสงซินโครตรอน กระทรวงวิทยาศาสตร์และเทคโนโลยี จับมือ คณะแพทยศาสตร์ศิริราชพยาบาล มหาวิทยาลัยมหิดล
24 กรกฎาคม 2560 / ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี เป็นประธานเปิดพิธีลงนามบันทึกข้อตกลงความร่วมมือวิจัยพัฒนาทางการแพทย์ ระหว่างสถาบันวิจัยแสงซินโครตรอน กระทรวงวิทยาศาสตร์และเทคโนโลยี จับมือ คณะแพทยศาสตร์ศิริราชพยาบาล มหาวิทยาลัยมหิดล โดยมุ่งสร้างสรรค์งานวิจัยเชิงลึก พัฒนางานทางด้านชีวการแพทย์ ต่อยอดเทคโนโลยีและนวัตกรรม ยกระดับคุณภาพชีวิตคนไทย ณ ห้องประชุมคณะแพทยศาสตร์ศิริราชพยาบาล ตึกอํานวยการ คณะแพทยศาสตร์มหาวิทยาลัยมหิดล กรุงเทพฯ
ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี กล่าวว่า กระทรวงวิทยาศาสตร์ ฯ ดําเนินงานภายใต้ยุทธศาสตร์ชาติ 20 ปี ที่มุ่งเน้นการมีส่วนร่วมของภาครัฐ เอกชน ประชาชน สถาบันการศึกษา และสถาบันวิจัย ต่างๆการที่คณะแพทย์ศาสตร์ศิริราชพยาบาล มหาวิทยาลัยมหิดล ได้เล็งเห็นถึงความสําคัญของงานวิจัยด้านวิทยาศาสตร์ขั้นสูง และเข้ามาร่วมวิจัยกับสถาบันวิจัยแสงซินโครตรอน ถือเป็นการยกระดับการวิจัยและพัฒนาทางด้านการแพทย์ทั้งในด้านคุณภาพ ความเข้มแข็งทางวิทยาศาสตร์และเทคโนโลยีของชาติ เกิดการนําไปพัฒนาต่อยอดเทคโนโลยีและนวัตกรรมให้กับประเทศต่อไป
ศาสตราจารย์ นาวาอากาศโท ดร.สราวุฒิ สุจิตจร ผู้อํานวยการสถาบันวิจัยแสงซินโครตรอน กล่าวว่า สถาบันฯดําเนินงานภายใต้พันธกิจการวิจัยและการใช้ประโยชน์จากแสงซินโครตรอน รวมถึง ให้บริการแสงซินโครตรอน และเทคโนโลยีด้านแสงซินโครตรอน นอกจากนี้ยังส่งเสริมการถ่ายทอด การเรียนรู้เทคโนโลยีด้านแสงซินโครตรอน ทั้งนี้ เทคโนโลยีแสงซินโครตรอนถือเป็นเทคโนโลยีแสงขั้นสูง สามารถนํามาประยุกต์ใช้ในงานวิจัยหลากหลายด้าน รวมถึงด้านงานวิจัยทางการแพทย์ การลงนามบันทึกข้อตกลงความร่วมมือ ร่วมกับคณะแพทย์ศาสตร์ศิริราชพยาบาลครั้งนี้ ถือเป็นการเปิดประตูโลกวิทยาศาสตร์ด้านเทคโนโลยีแสงซินโครตรอนให้มาเจอกับงานวิจัยด้านการแพทย์ พร้อมทั้งยังเป็นการขยายฐานงานวิจัยของแสงซินโครตรอนให้ครอบคลุมในทุกมิติของงานวิจัย นอกจากความร่วมมือด้านงานวิจัยแล้ว ยังมีความร่วมมือด้านพัฒนากําลังคน ทั้งด้านการฝึกอบรม การแลกเปลี่ยนความรู้ทางวิทยาศาสตร์และการแพทย์เพื่อให้คนไทย พร้อมเข้าสู่งานวิจัยในระดับสากล
ด้านศาสตราจารย์ ดร. นายแพทย์ประสิทธิ์ วัฒนาภา คณบดีคณะแพทย์ศาสตร์ศิริราชพยาบาล กล่าวว่า คณะแพทย์ศาสตร์ศิริราชพยาบาลตระหนักถึงความสําคัญของงานวิจัยและพัฒนาด้านการแพทย์ โดยเฉพาะด้านอาหารและยา ผลึกศาสตร์ของโปรตีนก่อโรคเพื่อการพัฒนาตัวยาใหม่ๆ รวมถึงการพัฒนาวัสดุอุปกรณ์ทางการแพทย์ ด้วยเหตุนี้ทางคณะแพทย์ศาสตร์ศิริราชพยาบาลพร้อมเต็มที่สําหรับการร่วมวิจัย พัฒนา และสร้างสรรค์สิ่งใหม่ๆ ร่วมกับสถาบันวิจัยแสงซินโครตรอน เพื่อนําไปสู่การสร้างนวัตกรรมสําหรับวงการแพทย์ของไทย นําองค์ความรู้ที่ได้ไปประยุกต์ใช้กับผู้ป่วยได้จริง ดังนั้นการลงนามบันทึกข้อตกลงวิจัยและพัฒนาครั้งนี้ แสดงให้เห็นถึงความร่วมมือระหว่าง 2 หน่วยงานภาครัฐที่จะช่วยสนับสนุนงานวิจัยและพัฒนานวัตกรรมด้านการแพทย์ของไทย บนพื้นฐานของการวิจัยด้านวิทยาศาสตร์ อันจะเป็นผลดีต่อภาพรวมของวงการแพทย์ของไทย นําไปสู่การยกระดับคุณภาพชีวิตของคนไทยได้อย่างแท้จริง